Ντέρικ Λούκασεν

Ο Ντέρικ Λούκασεν (γεννημένος στις 3 Ιουλίου 1995) είναι Ολλανδός επαγγελματίας ποδοσφαιριστής που παίζει ως κεντρικός αμυντικός για την Πάφο.

 Καριέρα σε συλλόγους 

 ΑΖ Άλκμααρ 
Ο Λούκασεν αποτελεί προϊόν της ακαδημίας της Άλκμααρ. Αποτέλεσε αρχηγός της ομάδας νέων του συλλόγου κατά την σεζόν 2013-14.  Στις 29 Αυγούστου 2014, υπέγραψε επαγγελματικό συμβόλαιο με τον σύλλογο, μέχρι το 2018.

Ο Λούκασεν έκανε το επαγγελματικό του ντεμπούτο για το σύλλογο σε έναν αγώνα εναντίον της Ντόρντρεχτ. Αγωνίστηκε για πρώτη φορά σε ολόκληρο αγώνα απέναντι στην Τβέντε.

 ΠΣΦ Αϊντχόφεν 
Στις 10 Ιουλίου 2017, ο Λούκασεν μετακόμισε στην πρωταθλήτρια Ολλανδίας Αϊντχόβεν, υπογράφοντας πενταετές συμβόλαιο μέχρι το 2022.

Στις 15 Απριλίου 2018, αγωνίστηκε ερχόμενος από τον πάγκο στον νικηφόρο αγώνα με 3-0 επί του Άγιαξ, αγώνα που εξασφάλισε και μαθηματικά τον τίτλο του πρωταθλητή για την σεζόν 2017-18. 

 Δανεισμός στην Χέρτα Βερολίνου 
Στις 28 Αυγούστου 2018, ο Λούκασεν μετακόμισε στην Χέρτα Βερολίνου της Μπούντεσλιγκα ως δανεικός για έναν χρόνο. 

 Δανεισμός στην Άντερλεχτ 
Στις 31 Αυγούστου 2019, ο Λούκασεν παραχωρήθηκε δανεικός στην Άντερλεχτ με δανεισμό διάρκειας μιας σεζόν.  Στις 6 Ιουνίου 2020, η ΠΣΦ Αϊντχόφεν συμφώνησε να αφήσει τον Λούκασεν στον βέλγικο σύλλογο για ακόμη μία σεζόν. 

 Δανεισμός στην Κασίμπασα 
Στις 11 Ιανουαρίου 2021, λόγω έλλειψης αγωνιστικού χρόνου, ο Λούκασεν τερμάτισε τον δανεισμό του στην Άντερλεχτ και μετακόμισε στην Κασίμπασα της Σούπερ Λιγκ Τουρκίας, με την μορφή δανεισμού μέχρι το τέλος του Ιουνίου. 

 Δανεισμός στην Φάτιχ Καραγκιουμπρούκ 
Στις 9 Ιουνίου 2021, επέστρεψε στην Τουρκία εκ νέου ως δανεικός, αυτήν την φορά για λογαριασμό της Φάτιχ Καραγκιουμπρούκ.

 Πάφος 
Στις 20 Ιουλίου 2024, η Πάφος της πρώτης κατηγορίας της Κύπρου ανακοίνωσε την απόκτηση του Λούκασεν από την Μακάμπι Τελ Αβίβ. Ήταν μέρος της ομάδας της Πάφου που κατέκτησε τον πρώτο τίτλο στην ιστορία του συλλόγου την σεζόν 2024-25.

Στις 5 Νοεμβρίου 2025, ο Λούκασεν βοήθησε την Πάφο να κάνει την πρώτη ιστορική της νίκη στο ΟΥΕΦΑ Τσάμπιονς Λιγκ επί της Βιγιαρρεάλ σκοράροντας και το μοναδικό γκολ της αναμέτρησης με κεφαλιά.

 Διεθνής καριέρα 
Ο Λούκασεν γεννήθηκε στην Ολλανδία από γονείς γκανέζικης καταγωγής και εκπροσώπησε την Εθνική Ολλανδίας σε επίπεδο νέων.

 Διακρίσεις 
ΠΣΦ Αϊντχόφεν

 Σούπερ Καπ Ολλανδίας: 2022 

Πάφος

 Πρωτάθλημα Κύπρου: 2024–25

 Παραπομπές 

Κατηγορία:Ολλανδοί ποδοσφαιριστές
Κατηγορία:Ολλανδοί γκανέζικης καταγωγής
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές ΑΖ Άλκμααρ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ολλανδοί ποδοσφαιριστές στο εξωτερικό
Κατηγορία:Ποδοσφαιριστές Χέρτα Βερολίνου
Κατηγορία:Ποδοσφαιριστές Μπούντεσλιγκα
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Κασίμπασα Σπορ Κουλουμπού
Κατηγορία:Ποδοσφαιριστές Φάτιχ Καραγκιουμπρούκ ΣΚ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Μακάμπι Τελ Αβίβ
Κατηγορία:Ξένοι ποδοσφαιριστές στο Ισραήλ
Κατηγορία:Ποδοσφαιριστές Πάφου FC
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο